Επίδραση του βιολογικού παράγοντα Trichoderma Koninghii στην προσβολή καρπών της κολοκυθιάς (cucurbita pepo) από τον Sclerotinia scleroriorum
Creators: name: Παπακωνσταντίνου, Αννα Νικολάου
Publisher: name: Aristotle University of Thessaloniki
Year: 2007
Subjects: Trichoderma koningii
Sclerotinia Scleroriorum
Κολοκυθιά
Βιολογική καταπολέμηση

description: Στην παρούσα εργασία μελετήθηκε η επίδραση του βιολογικού παράγοντα Trichoderma koningii στην προσβολή της κολοκυθιάς από το παθογόνο Sclerotinia sclerotiorum. Η μελέτη αφορούσε την ανάσχεση της μετασυλλεκτικής προσβολής των καρπών και της προσβολής των σποροφύτων κολοκυθιάς από το παθογόνο, καθώς και την επίδραση του βιολογικού παράγοντα στη βιωσιμότητα των σκληρωτίων του παθογόνου, και στην ικανότητά τους να προκαλούν σήψεις σε καρπούς κολοκυθιού. Η αλληλεπίδραση των δύο μυκήτων μελετήθηκε σε διπλές καλλιέργειες. Με την ανάπτυξη των δύο μυκήτων στο τρυβλίο δημιουργήθηκε ζώνη συνάντησης, γεγονός που σημαίνει ότι η σχέση που αναπτύσσεται μεταξύ τους είναι παρασιτισμός. Ο βιολογικός παράγοντας συνέχιζε να αναπτύσσεται επί των αποικιών του παθογόνου, και σε μικροσκοπικά παρασκευάσματα διακρινόταν είσοδος και περιέλιξη υφών του T. koningii σε υφές του S. sclerotiorum. Σε πειράματα ανάκτησης του παθογόνου από τη ζώνη συνάντησης, διαφόρων ηλικιών, γινόταν ανακαλλιέργεια με εμβόλια από τη ζώνη συνάντησης των δύο μυκήτων. Με την αύξηση της ηλικίας της ζώνης συνάντησης μειώνονταν σημαντικά τα ποσοστά επιβίωσης του S. sclerotiorum, μέχρι και 8 ημέρες μετά το σχηματισμό της ζώνης.Μολύνσεις καρπών κολοκυθιού με εμβόλια από την περιοχή ζώνης συνάντησης των δύο μυκήτων, ηλικίας 1 έως 5 ημερών, έδειξαν ότι ο S. sclerotiorum χάνει προοδευτικά την ικανότητά του να μολύνει ζωντανούς ιστούς.Σε πειράματα παρασιτισμού σκληρωτίων βρέθηκε ότι ο T. koningii έχει τη δυνατότητα να παρασιτεί και σκληρώτια του παθογόνου μύκητα, καθώς σποροποιεί στην επιφάνειά τους, και σε τομές σκληρωτίων φαίνονται οι υφές του βιολογικού παράγοντα να εισέρχονται μέχρι την εντεριώνη του σκληρωτίου.Παρασιτισμένα σκληρώτια βρέθηκαν να διατηρούν τη μολυσματική τους ικανότητα σε φυτικό ιστό, ακόμα και μετά από 30 ημέρες παρασιτισμού από το T. koningii.Αντίθετα, η βιωσιμότητά τους μειωνόταν σημαντικά σε θρεπτικό υπόστρωμα, στον ίδιο χρόνο παρασιτισμού. Σε πειράματα κάλυψης βλαστημένων σπόρων κολοκυθιού με εμβάπτιση σε αιώρημα κονιδίων του T. koningii τα σπορόφυτα που προέκυψαν από καλυμμένο σπόρο δεν μολύνθηκαν όταν μεταφέρθηκαν σε in vitro καλλιέργεια παρουσία του παθογόνου S. sclerotiorum, και συνέχισαν την ανάπτυξή τους μετά από μεταφύτευση σε εδαφικό μίγμα σε γλαστράκια.Παρόλα αυτά, η ανάπτυξή τους, σε σύγκριση με τους αρνητικούς μάρτυρες, ήταν μικρότερη.
description: The study refers to the influence of the biological control agent Trichoderma koningii on the development of the pathogenic fungus Scleritinia scleroriorum, both in vitro and in vivo. The biological control agent protected both summer squash fruits and seedlincts from sclerotinia disease. The parasitism of Sclerotinia scleroriorum sclerotia by trichoderma koningii reduced their vialibity. In vitro cultures the biological control agent caused the inhirition of the development of sclerotinia scleroriorum